stanford-oval/wikipedia huggingface dataset:
משחת שיניים
היסטוריה > שימוש בפלואוריד במשחות שיניים

ב-1914 החלו להוסיף פלואוריד למשחות שיניים. בתחילה, זכה השימוש בפלואוריד לביקורת על ידי האגודה האמריקאית לרפואת שיניים (ADA) (בשנת 1937), אולם בשנות ה-50 של המאה ה-20 פותחו משחות שיניים עם פלואוריד אשר קיבלו את חותם האישור של ה-ADA. מדינות שונות הגבילו את כמות הפלואוריד המותרת לשימוש במשחות שיניים, מטעמי בריאות הציבור, וקבעו לכך תקנים שונים. ברוב אפריקה אחוז הפלואוריד המותר לשימוש במשחות שיניים גבוה במעט מהאחוז המותר בארצות הברית.
פלואוריד במשחות שיניים נחשב שני ביעילותו למניעת עששת, בתנאי שמתמידים להשתמש בו, לאחר הפלרת מי שתייה.
מספר תרכובות פלואוריד משמשות כמרכיב הפעיל במשחות שיניים, בעיקר סודיום מונופלואורופוספט (NaMFP), סודיום פלואוריד (NaF), סטאנוס פלואוריד (SnF2) ואמין פלואוריד וצירופים שונים של הנ"ל. הפלואוריד שבמשחה נקלט היטב על ידי זגוגית שהחל בה תהליך דמינרליזציה ראשוני. כמו כן, הוא נקלט ומתרכז ברובד דנטאלי ויוצר שם מאגר של פלואוריד זמין לתהליך רמינראליזציה בעת עלייה בחומציות. מחקרים קליניים רבים[דרוש מקור] הוכיחו את אפקט האנטיקריוגני של משחות השיניים ללא קשר לסוג הפלואוריד שבתוכה.
הריכוז הראשוני של פלואוריד במשחות השיניים היה 1,000–1,100 חלקים למיליון (ppm) שהוסג על-ידי שימוש ב-0.24% NaF‏, 0.4% SnF2 או NaMFP 0.76%.
מאחר שהוכח שקליטת פלואוריד על ידי זגוגית שעברה דמינראליזציה חלקית ועל ידי הרובד היא פרופורציונלית לריכוז הפלואוריד במשחה, נעשו ניסיונות של שימוש במשחות שיניים המכילות ריכוזים גבוהים יותר של פלואוריד. יעילותן של משחות שיניים המכילות 1500 חל"מ נבדקה ונמצאה שהן הפחיתו את עליית העששת ב-12% נוספים.
ילדים צעירים בולעים חלק ניכר מהמשחה בעת צחצוח שיניים. ולכן מומלץ להתאים את ריכוז הפלואוריד במשחת השיניים לגיל הילד.
מרכיבים וטעמים

חומרים שוחקים מהווים לפחות 50% ממשחת השיניים, המסייעים בהסרת פלאק ומזון מהשיניים. חומרים שוחקים נפוצים כוללים: אלומיניום הידרוקסיד (Al(OH)3), סידן פחמתי (CaCO3) וסוגי סיליקה שונים.
המרכיב הפעיל הנפוץ ביותר כנגד עששת הוא נתרן פלואורי (NaF). חלק מהסוגים משתמשים בנתרן חד-פלואורופוספטי (SMFP). כמעט בכל משחות השיניים שנמכרות בארצות הברית יש בין 1,000 ל-1,100 חלקים של אחד מהמרכיבים הפעילים האלו על כל מיליון יוני פלואוריד. עקביות זו מובילה לכך שישנם הטוענים שמשחת שיניים זולה טובה בדיוק כמו משחת שיניים יקרה. בסקר שנערך על ידי המגזין קונסומר ריפורטס ב-1998 דורגו 30 מתוך 38 משחות השיניים שהשתתפו כמשחות שיניים מצוינות.
רוב משחות השיניים מכילות סודיום דודציל סולפט (SDS, נקרא לפעמים סודיום לאוריל סולפט - SLS) או חומר פעיל שטח אחר. SLS נמצא גם במוצרי טיפוח נוספים, כמו שמפו, כגורם מקציף. SLS יכול לגרום לשכיחות גדולה יותר של אפטות אצל חלק מהאנשים כאשר הוא עשוי לייבש את שכבת ההגנה של רקמת התאים האורלית ולגרום נזק לרקמת התאים הבסיסית. מספר סוגי משחות כוללים אבקת נציץ לבנה. אבקה זו משפשפת בעדינות ומצחצחת את משטח השן. בנוסף, חומר זה מוסיף ברק קוסמטי למשחה.
מרכיבים כמו נתרן דו פחמתי, אנזימים, ויטמינים, צמחי מרפא, סידן, מי פה או מימן על חמצני בדרך כלל נכנסים לתערובות הבסיסיות ומשווקים כמרכיבים מועילים. חלק מהיצרנים מוסיפים גורמים אנטי בקטריאליים, כמו טריקלוסאן ואבץ כלורי.
משחות שיניים מגיעות במבחר טעמים, לרוב סוגים שונים של מנטה. טעמים אקזוטיים יותר כוללים: אניס, משמש, מסטיק (מיועד בעיקר לילדים), קינמון, שומר, זנגביל, וניל, לימון, תפוז ואורן. טעמים שונים הוצגו לציבור אך יצורם הופסק עקב אי הצלחתם בשוק, בהם ניתן למצוא חמאת בוטנים, תה קר וויסקי. חלק מן המשחות נטולות טעם.
המשתמשים במשחת השיניים אינם אמורים לבלוע אותה. מספר סוגים של משחות שיניים יכולות לגרום לבחילה ולשלשול אם בולעים כמות מוגזמת מהן. צריכה ממושכת של משחות המכילות פלואוריד, בעוד השיניים מתפתחות, יכולה לגרום לפלואורוזה. בשל כך, ילדים קטנים אינם צריכים להשתמש במשחת שיניים אלא תחת השגחה.
את הסידן, הנמצא במשחת השיניים, מפיקים מעצמות של חיות או מסיד. צמחוניים מעדיפים להשתמש במוצרים שאינם מכילים מרכיבים מן החי. מסיבה זו, הציגו בהודו משחת שיניים צמחונית.
כשרות

ישנה מחלוקת הלכתית בשאלה האם על משחת שיניים לעמוד בדרישות כשרות. דעה אחת מתירה שימוש במשחת שיניים ללא הגבלה אף אם היא מכילה מרכיבים שאינם כשרים (הן לכל השנה והן לפסח), מאחר שהמרכיבים השונים פגומים למאכל, ועל כן הם חסרי משמעות כשרותית, אף אם יש להם טעם ואף אם ישנה בליעה מעטה שלהם. דעות אחרות סוברות שהמרכיבים השונים במשחה אינם נפגמים בתהליך העיבוד, ועל כן, אם אינם כשרים, הם נותרים כאלו גם לאחר ערבובם במשחה, ומאחר ויש להם מעט טעם ולעיתים הם נבלעים, כן נדרשת להם כשרות. מבין הסוברים כדעה זו יש הממליצים על שימוש במשחת שיניים בעלת כשרות (אך אינם סוברים שזו חובה), ויש הסוברים כי מדובר בחובה גמורה.
בנוגע לכשרות משחת השיניים לפסח, כותב הרב אליעזר מלמד בפניני הלכה כי חייבים להקפיד על כשרות לפסח, הואיל ויש במשחה טעם היא כשאר מוצרי המזון שחייבים להקפיד בהם על כשרות לפסח.
הערות שוליים

↑  סקירה היסטורית של משחות שיניים (באנגלית)
↑  עמיר א, סרנת ח. תכשירי פלואוריד מקומי, לשימוש עצמי, המיועדים לילדים בישראל. רפואת הפה והשיניים, ניסן תש"ס, כרך י"ז, גיליון 2. ע 12–16.
↑  Ripa LW. Clinical studies with high-potency fluoride toothpastes: a review. J Am Dent Assoc 1989; 118: 85-91.
↑  Rojas-Sanchez et al, Fluoride intake from foods, beverages and dentifrices by young children in communities with negligibly and optimally fluoridated water: a pilot study. Community Dent Oral Epidemiol 1999;27: 288-297.
↑  פצעי פה – אפטות (באנגלית)
↑  דעת הרב צבי פסח פרנק, הרב משה פיינשטיין ונוספים
↑  דעת הרב עובדיה יוסף, הרב אפרים גרינבלט והרב אשר וייס
↑  דעת הרב מרדכי אליהו והרב אביגדר נבנצל
| --- | --- |
בקרת זהויות :  NLI: 987007534890105171  GND: 4190510-6  LCCN: sh96010366  NDL: 00562879 
פרסומת למשחת שיניים מצ'כוסלובקיה, 1927
מבחר סוגי משחת שיניים
ז'ילבר לסאז'

| --- | --- |
אין תמונה חופשית
 לידה:  19 במאי 1910 הרובע התשיעי של פריז, צרפת 
 פטירה:  7 בנובמבר 1989 (בגיל 79) הרובע השלושה-עשר של פריז, צרפת 
 מדינה:  צרפת 
 מקצוע:  סרבן מצפוני, עובד ציבור 
 מידע חסיד אומות העולם
 פרסים והוקרה:  חסיד אומות העולם (14 בינואר 1985) 
 קישורים חיצוניים
 יד ושם:  ז'ילבר לסאז'
 
ז'ילבר לסאז' (בצרפתית: Gilbert Lesage; 19 במאי 1910 –  7 בנובמבר 1989) היה צרפתי חבר בקהילת הקוויקרים, מחסידי אומות העולם, שהציל במלחמת העולם השנייה ילדים ומשפחות יהודיות ממוות בידי הנאצים.
פעילות בתקופת השואה להצלת יהודים

לסאז' השתייך לקבוצה של פקידים בכירים בממשל וישי שפעלו באומץ לב בניגוד להוראות מגבוה, כדי להציל יהודים.
לסאז' היה פציפיסט ובגיל 19 הצטרף לקווייקרים. הוא ידע את השפה הגרמנית ולכן בשנות ה-30 של המאה ה-20 נשלח מטעם הקוויקרים לפעילות בגרמניה. כבר אז גילה רגישות לגורלם של היהודים הנרדפים. הוא עסק בפעילות צדקה בברלין מסוף 1932 ובתחילת 1933 נאסר על ידי הנאצים וגורש מגרמניה.
בקיץ 1940 הציע לסאג' את שירותיו למשטר וישי, ושימש כראש הלשכה הסוציאלית לזרים.
באוגוסט 1942, כאשר הרשויות הצרפתיות החלו לרדוף את היהודים ולהסגירם לידי הגרמנים, היה לסאז' אחד האחראים על רשימות היהודים לגירוש, לפי הוראות מזכ"ל המשטרה הצרפתי, רנה בוסקה. לסאז' לא ציית לפקודותיו והזהיר בחשאי את ארגוני ההצלה היהודים מפני מעצרים קרובים ושילוחים, וכך התאפשר להסתיר את רוב הילדים שהועברו לגירוש. כאשר בוסקה ביטל את כל הפטורים מגירוש, התעלם לסאז' גם מהצו הזה ושלח לפקידים הוראות להעניק פטור לילדים יהודים מתחת לגיל 15. הוא ניהל באופן אישי את תהליך הבחירה במחנה המעבר ונישיו (Camp de Vénissieux) ליד העיר ליון וכך הצליח לשחרר 108 ילדים יהודים מגירוש. פקודיו עשו זאת גם במקומות אחרים בהם רוכזו יהודים, בסמוך לערים מאקון, קלרמון-פראן, לימוז' ומונלוסון. שוטרים דיווחו על כך לבוסקה, ולסאג' נחקר בחשד לפגיעה בפעולות הריכוז והגירוש.
ב-8 באפריל 1944 נאסר לסאז' בפריז והלשכה בראשה עמד נסגרה. הוא נשלח לכלא טורל עד שבסתיו 1944 שוחרר על ידי תנועת ההתנגדות הצרפתית.
הכרה והנצחה

לסאז' הוכר כחסיד אומות העולם ב-14 בינואר 1985. הטקס התקיים ביד ושם, וניטע לכבודו עץ בגן חסידי אומות העולם.
הערות שוליים

1 2  Lucien Lazar (צר'), חסידי אומות העולם בצרפת, באתר יד ושם (באנגלית)
1 2  ג'ילבר לסאג', באתר Groupe Quaker de Paris (בצרפתית)
1 2  ז'ילבר לסאז', באתר יד ושם (באנגלית)
| --- | --- |
בקרת זהויות :  GND: 12348152X  ISNI: 0000 0004 4743 202X  LCCN: n2015022054  VIAF: 23050544   WorldCat (עם VIAF): 23050544 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ילבר לסאז'".
עץ ביד ושם שניטע לזכרו של ז'ילבר לסאז'
עודד שמואלי

| --- | --- |

עודד שמואלי (2014)
 לידה:  12 בדצמבר 1952 (בן 72)
 ענף מדעי:  מדעי המחשב
 מקום מגורים:  ישראל
 תרומות עיקריות
 לתאוריה של שפות שאילתה למסדי נתונים, תחזוק מבטים וחיפוש ברשת
עודד שמואלי (נולד ב-12 בדצמבר 1952) הוא פרופסור אמריטוס בפקולטה למדעי המחשב בטכניון, וחבר במעבדה לתכנה ומערכות שבפקולטה. הומחזיק משנת 2006 בקתדרה ונושא השם The Andrew J. and Erna Viterbi Chair in Information Systems/Computer Science., כיהן כמשנה למחקר (מנל"מ) של נשיא הטכניון וכמנהל מוסד הטכניון למחקר ופיתוח בע"מ.
עיסוקו המחקרי הוא בתחום מסדי נתונים ופונה לכיוונים הבאים: מסחר אלקטרוני; משא ומתן אוטומטי; אספקטים מערכתיים של מערכות מסדי נתונים; אספקטים תאורטיים ומעשיים של ביצוע שאילתות במסדי נתונים יחסיים, במסדים מבוססי XML ובמסדי נתונים מבוססי לוגיקה (Datalog) וה-WWW.
חיים אישיים והשכלה

עודד שמואלי נולד וגדל בשכונת צהלה בתל אביב. למד ב"תיכון חדש", שירת 3 שנים וחצי בצבא הגנה לישראל, במלחמת יום הכיפורים פיקד על מחלקת חרמ"ש בגדוד 184 של חטיבה 14 ולחם בחזית המצרית, הוא נפצע במלחמה באורח קשה בעת פינוי מעוז "פורקן", על פועלו זכה בצל"ש אלוף.
בשנת 1977 סיים בהצטיינות תואר ראשון בפיזיקה באוניברסיטת ברנדייס במסצ'וסטס.
תחום המחקר עניין אותו ולכן המשיך ללימודים במסלול ישיר לדוקטורט במתמטיקה שימושית (מדעי המחשב) באוניברסיטת הרווארד בקיימברידג' מסצ'וסטס. בשנת 1978 נשא לאישה את דבורה. בשנת 1979 סיים את התואר השני ובשנת 1981 הוענק לו התואר דוקטור בגין חיבור העוסק תפקיד הבסיסי של סכמות עץ בפתרון שאילתות במסדי נתונים יחסיים.
לאחר קבלת התואר עבד שמואלי כמרצה ועמית פוסט דוקטורט באוניברסיטת הרווארד עד 1982. באוקטובר 1982 הצטרף כחבר סגל ההוראה הבכיר בפקולטה למדעי המחשב שבטכניון, ולימד מאז קורסים בתחומים של מבני נתונים, מערכות קבצים ומערכות מסדי נתונים.
בשנת 1998 מונה לדרגת פרופסור מן המניין בטכניון. בשנית 2006 נבחר על ידי מועצת הפקולטה למדעי המחשב לעמוד בראשה כדיקן. כהונתו נמשכה עד אוקטובר 2008, שאז מונה למשנה לנשיא למחקר בטכניון ולמנהל מוסד הטכניון למחקר ופיתוח בע"מ.
במקביל לעבודתו האקדמית שמואלי נשא בתפקידי מחקר במספר מעבדות מחקר תעשייתיות מובילות וביניהן אלו של ‏ IBM, MCC, AT&T מעבדות בל והיה מיזמי הסטארט אפ "Dealigence" בניהולו של בני יחזקאל.
מחקרים ומיזמים

שמואלי עסק במחקרים ופרויקטים רבים:
באוניברסיטת הרווארד עסק במחקר של סכמות עץ (לא מעגליות, אציקליות) לעומת סכמות מעגליות (ציקליות) של מסדי נתונים.
בשנותיו הראשונות בטכניון חקר את נושא תחזוק מבטים (view maintenance) – כאשר מאמרו בשנת 1983 היה המאמר הראשון שטבע את המושג של view maintenance והיווה פתח למחקרים רבים שהיו עד היום בנושא. בנוסף, מאמר זה היה גם הראשון בתחום בהקשר של מסדי נתונים יחסיים.
בשנת 1986–1987 היה בשנת שבתון מהטכניון ועבד בחברת MCC בתחום של מסדי נתונים מבוססי לוגיקה והיה שותף בצוות שפיתח את שפת ה-LDL.
בשנת 1991–1992 היה בשנת שבתון מהטכניון ועבד במעבדות AT&T Bell Laboratories על פרויקט Ode, מערכת מסד נתונים מבוססת אובייקטים, כשותף לעיצוב ובנייה של תת-המערכת Compose, מערכת של הדקים (triggers) שהפכה את Ode למערכת מסד נתונים אקטיבית.
בשנת 1994–1995 חקר את תחום ה-WWW והאינטרנט בנושאי טכנולוגיית מידע. שמואלי ריכז את פרויקט ה-WWWDAG במימון משרד המדע הישראלי. במסגרת הפרויקט ניהל שמואלי בטכניון שני תתי פרויקטים. תת-הפרויקט הראשון עסק במערכת W3QS – מבוססת על שפת W3QL, שפה שמזהה דפוסים מבניים. תת-הפרויקט השני בשיתוף עם פרופסור גרשון אלבר, VRG, עסק במציאות מדומה (virtual reality and graphics) שבעקבותיו נוסדה חברת הסטארט אפ Geomcore.
בשנת 2001–2002 היה בין המייסדים ומנהל טכנולוגיות ראשי של חברת הסטארט אפ Dealigence. החברה, בניהולו של בני יחזקאל, התחילה כפרויקט מחקר בטכניון בתחום מסחר אלקטרוני, גייסה הון מחברת אלביט ולמרות שהייתה על סף מכירה לחברת HP חדלה מלפעול בעקבות משבר בועת הדוט-קום.
בשנת 2002–2003 היה בשנת שבתון מהטכניון ועבד בחברת IBM על טכנולוגיות XML. חלק נכבד מעבודתו הייתה כשותף לעיצוב XJ שהרחיבה את JAVA כך שתוכל לטפל במידע מבוסס XML.
בשנת 2007 היה ממייסדי התוכנית של הטכניון למערכות אוטונומיות Technion Autonomous System Program.
בשנת 2023, הקים יחד עם בן לוריא ומיכאל לייבוביץ' את חברת הסטארט-אפ Hirundo [בתרגום מלטינית; סנונית] העוסקת באופטימיזציה של נתוני אימון והסרת ידע במודלי בינה מלאכותית.
פרסים ואותות הוקרה

בשנת 1991 קיבל את הפרס חברת  Taub Award in Computer Science על תרומתו במחקר מסדי נתונים.
בשנת 2000 קיבל את הפרס Hershel Rich – Technion Innovation Award ליזמות מטעם הטכניון על "חוזים אלקטרוניים - גישה חדשה למסחר אלקטרוני אוטומטי".
בשנת 2005 קיבל את הפרס VLDB (Very Large Data Bases) 10 Year Paper Award על פיתוח מכונת חיפוש (W3QS) לרשת האינטרנט שהייתה בין מכונות החיפוש הראשונות שהיו קיימות בזמנו.
מאמרים נבחרים

GOODMAN, N., and SHMUELI, O., "Tree queries - a simple class of relational queries", ACM Transaction on Database Systems, Vol. 4-7, pp. 653-677, 1982.
GOODMAN, N., and SHMUELI, O., "The tree projection theorem and relational query processing", Journal of Comp. and Syst. Science, Vol. 28-1, pp. 60-79, 1984.
SHMUELI, O., and ITAI, A., "Complexity of views: tree and cyclic schemas", SIAM Journal of Computing, Vol. 16-1, pp. 17-37, February 1987.
BEERI, C., NAQVI, S., SHMUELI, O., and TSUR, S., "Set constructors in a logic database language", Journal of Logic Programming, Vol. 10-3&4, pp.181-232, 1991.
SHMUELI, O., "Equivalence of datalog queries is undecidable", Journal of Logic Programming, Vol. 15, pp. 231-241, 1993.
SHMUELI, O., "A single recursive predicate is sufficient for pure datalog", Information and Computation, Vol. 117, No. 1, pp. 91-97, 1995.
KONOPNICKI D., and SHMUEL, O., "Information gathering in the world-wide web: the W3QL query language and the W3QS system", ACM Transactions on Database, Vol. 23, No. 4, pp. 364-410, 1998.Systems, Vol. 23, No. 4, pp. 364-410, 1998.
Matthew Harren, Mukund Raghavachari, Oded Shmueli, Michael G. Burke, Vivek Sarkar, Rajesh Bordawekar: XJ: integration of XML processing into java. WWW (Alternate Track Papers & Posters) 2004: 340-341.
Boaz Golany, Oded Shmueli: A quantitative foundation for defining and manipulating deals to facilitate automated e-commerce. Electronic Commerce Research 7(3-4): 341-365 (2007).
Royi Ronen, Oded Shmueli: SoQL: A Language for Querying and Creating Data in Social Networks. ICDE 2009: 1595-1602.
הערות שוליים

↑  סגן עודד שמואלי, באתר הגבורה
↑  TheMarker, אלביט השקיעה 2.35 מיליון דולר בחברת הסטארט אפ Dealigence, באתר TheMarker‏, 1 באוגוסט 2000
↑  Oded Shmueli: Dynamic View Maintenance. XP4.5 Workshop on Database Theory 1983
↑  Geomcore הסבר על החברה
↑  קישור לאתר - TASP
↑  Hirundo | Machine Unlearning Platform, www.hirundo.io (באנגלית)
↑  Hershel Rich Technion Innovation Awards-2000
↑  VLDB 10-year Awards
| --- | --- |
בקרת זהויות :  NLI: 987010857229305171  dblp: s/OShmueli  SUDOC: 055312942  VIAF: 263453273   WorldCat (עם VIAF): 263453273
שנות ה-80 של המאה ה-13

שנות ה-80 של המאה ה-13 היו העשור התשיעי של המאה ה-13, החלו ב־1 בינואר 1280 והסתיימו ב־31 בדצמבר 1289.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

1281 – פלישה שנייה של המונגולים ליפן.
1285 – פלישה שנייה של המונגולים להונגריה.
1287 – מנורקה נכבשת על ידי הנוצרים.
אירועים בולטים בעולם > מלחמה ופוליטיקה > סכסוכים לאומיים ואזוריים

30 במרץ 1282 – בסיציליה פורצת התקוממות עממית נגד המלך הצרפתי שארל ד'אנז'ו מלך נאפולי, אשר קיבלה את השם ערבית סיציליאנית
כלכלה

פרק זה לוקה בחסר. אנא תרמו לוויקיפדיה ו.
1284: מוצג בוונציה דוקט הזהב, שהפך במהרה למטבע הנפוץ בעולם.
אסונות

פרק זה לוקה בחסר. אנא תרמו לוויקיפדיה ו.
14 בדצמבר 1287 – הצפה בהולנד שנגרמה מקריסת סכר הרגה למעלה מ-50,000 נפש
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
11 בדצמבר 1282 – אחרון מלכיה של ויילס, ליוולין האחרון, נהרג
מדע וטכנולוגיה

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  U. S. Government Confiscated Gold and Other Gold Facts You Should Know, יאהו עסקים
| עשורים במאה ה-13 |
| --- | --- | --- |
|  | << • 1200–1209 • 1210–1219 • 1220–1229 • 1230–1239 • 1240–1249 • 1250–1259 • 1260–1269 • 1270–1279 • 1280–1289 • 1290–1299 • >> |  |
| --- | --- |
בקרת זהויות :  KulturNav: de97ace7-a5aa-454f-abd9-3e441991167b
וילהלם המן

| --- | --- |
אין תמונה חופשית
 לידה:  25 בפברואר 1897 ביבסהיים, הרפובליקה הפדרלית של גרמניה 
 פטירה:  26 ביולי 1955 (בגיל 58) ריסלסהיים, הרפובליקה הפדרלית של גרמניה 
 מדינה:  גרמניה 
 מקצוע:  פוליטיקאי, לוחם מחתרת, מורה 
 מידע חסיד אומות העולם
 פרסים והוקרה:  חסיד אומות העולם (18 ביולי 1984) 
 קישורים חיצוניים
 יד ושם:  וילהלם המן
 
וילהלם המן (בגרמנית: Wilhelm Hammann‏; 25 בפברואר 1897, ביבסהיים (אנ')‏ – ‏26 ביולי 1955, רוסלסהיים‏) היה מחנך גרמני, פוליטיקאי קומוניסטי, חבר מועצה בעירו וחבר הפרלמנט של הסה בשנות ה-20. הוא נכלא במחנה הריכוז בוכנוולד מ-1938 עד 1945. באפריל 1945, המן שהיה מפקח בלוק הילדים במחנה, בתפקיד "זקן הבלוק" (blockälteste, דרגה של קאפו), חיבל בהוצאה מתוכננת של יהודים לצעדת מוות לקראת השמדה ודאית. יד ושם העניק לו את התואר "חסיד אומות העולם". ישראל מאיר לאו, היו"ר לשעבר של יד ושם, היה אחד הילדים שניצלו על ידי המן.
בשנת 1946 חקרו הרשויות האמריקאיות את המן על תפקידו כאסיר מועדף, האשימו אותו בשיתוף פעולה עם האס אס וכלאו אותו במחנה הריכוז דכאו. המן זוכה במשפט בוכנוואלד במאי 1947. הוא הפך לגיבור במזרח גרמניה לאחר מותו, כאשר תועמלנים אנטי פשיסטים רוממו את זכר המחתרת בבוכנוואלד לרמה של מיתוס יסוד של מזרח גרמניה. ניסיונות לכבד את שמו בגרמניה המאוחדת נכשלו בשל מחויבותו לקומוניזם.
חייו

אביו של המן היה עובד רכבת ואמו מיילדת. הוא היה הבכור מבין תשעה ילדים. הוא גדל במשפחה ממעמד הפועלים ולמד בבית ספר בגרנסהיים (אנ') משנת 1907 ועד 1913. לאחר מכן למד במכללה למורים באלזיי (אנ'). ב-1916 גויס לצבא הגרמני ושירת בבלגיה וברוסיה. בעת הפסקת האש של נובמבר 1918 למד בבית ספר צבאי לטייסים בהאלה, שם עסק בפעילות קומוניסטית ונרשם למפלגה הקומוניסטית של גרמניה. ב-1920 עבר בחינות הוראה ובשנת 1922 הפך להיות מורה בוויקסהאוזן (אנ')‏.
המן נבחר ללנדטאג של הסן בשנת 1927 ולמועצת העיר בשנת 1928. בשנת 1930 דיכאה המשטרה שביתה במפעל אופל ברוסלסהיים. הוא התנגד לדיכוי ובתגובה נאסר עליו ללמד והוא נכלא לחודש. ב-1932 הורשע בשנית אבל ההוצאה לפועל של גזר דינו הושעתה, אולי עקב עליית הנאצים וניסיון המשטר ברפובליקת ויימר להחזיק אופוזיציה קומוניסטית משמעותית נגדם. הוא בילה את רוב 1933 מאחורי סורג ובריח, ובשנת 1935 נידון לשלוש שנות מאסר. ב-27 באוגוסט 1938 שוחרר אבל נעצר שוב ונכלא במחנה הריכוז בוכנוולד.
בתקופה זו הכיל מחנה בוכנוולד כ-8,000 אסירים, כולל 2,000 אסירים פוליטיים. בתור גרמני אתני, נחשב המן אסיר מועדף. האס אס ביקש להשתמש באסירים פוליטיים, שסומנו באדום, וכן באסירים פליליים, שסומנו בירוק, כדי לפקח על אסירים שמבחינה אתנית נחשבו נחותים. כאסיר פוליטי, המן סומן באדום. האסירים הקומוניסטים כבשו עמדות אסטרטגיות במחנה לאחר התנגשות עם הפליליים ב-1942 והמן קיבל תפקיד פקידותי של רישום אוכלוסין של האסירים במחנה. בסוף 1944 מונה לתפקיד האחראי (Blockleiter) על צריף 8, בו שוכנו ילדים וצעירים מתחת לגיל 20. "בלוק 8" לא היה מיועד ליהודים, אבל הקומוניסטים ששלטו ברשומות המחנה העבירו לשם ילדים יהודים מ"המחנה הקטן" הצפוף. ב-11 באפריל 1945 היו בבלוק 8 159 ילדים יהודים ובסה"כ 329 אסירים. הצעיר, אסיר פולני, היה בן שלוש. עוד ילד בן שלוש, יהודי, נולד במחנה בוכנוואלד וגודל בסתר על ידי האסירים.
כאשר שמעו אסירים "אדומים" מועדפים שמועות קרובות על פינוי יהודים, הם חיבלו בהכנות לצעדת המוות. המן היה ראש צריף 8 שם נערכו ילדים, ביניהם הרב לאו, להחליף את הטלאים המזהים אותם כיהודים. בין הילדים היה ישראל מאיר לאו. אחיו נפתלי לאו-לביא היה מוצב בצריף אחר וברח מבוכנוואלד ב-8 באפריל 1945.
המן עצמו לא דיבר מעולם על האירועים הללו, ואף אחד מהעדים לא דיבר עליו עד מותו. הוא לא היה המושיע היחיד של יהודים בבוכנוולד: בהפרדת הילדים ולקיחתם תחת חסותו הושפע מהאסיר-מורה אריך רשקה (גר') בקיץ 1943, ובהמשך מפרנץ לייטנר (אנ'), שניהם קומוניסטים. אסירים סובייטים, צ'כים ופולנים טיפלו בילדים.
המן שוחרר באפריל 1945. לזמן קצר הועסק במנהל עירוני. בדצמבר 1945 נעצר למשך שלושה חודשים על ידי שלטונות ארצות הברית באשמה שהטה את עבודתו לפי אמונותיו הפוליטיות. על פי דוחות אמריקאים וכן סוציאל-דמוקרטים מערב גרמנים, אייש המן באופן בלתי חוקי את משרדו בחבריו הקומוניסטים. על פי קומוניסטים מערב גרמנים, המן נעצר לאחר שחשף את העסקתם של נאצים לשעבר באופל. במרץ 1946 נעצר באשמת שיתוף פעולה עם האס. אס במחנה בוכנוואלד. מכתבי התמיכה שנתנו אמיל קרליבך ועמיתיו ניצולי בוכנוואלד לא הרשימו את התביעה והמן היה כלוא בדכאו במשך שנה. המן נשפט במשפטי בוכנוואלד Buchenwald Trial, זוכה ושוחרר במאי 1947.
המן חזר לפוליטיקה ללא הצלחה או פרסום. בשנת 1955, בשיאו של קמפיין אנטי-קומוניסטי, נהרג בתאונה כאשר מכוניתו נתקלה בטנק אמריקאי חונה.
מקומו בזיכרון הקולקטיבי

בין 1955 ל-1958 שודך הזיכרון הקולקטיבי של האסירים הקומוניסטים של בוכנוואלד להיסטוריה הרשמית של מזרח גרמניה. הדוקטרינה המזרח גרמנית התבססה על שלושה אירועים מרכזיים - מותו של ארנסט תלמאן ב-18 באוגוסט 1944, "המרד" בבוכנוולד (ב-11 באפריל 1945) והישרדותו של סטפן יז'י צוייג, הילד של בוכנוואלד. הסיפור של צוייג פורסם ב-1958, ב"עירום בין זאבים", רומן מאת ברונו אפיץ Apitz (בעצמו ניצול בוכנוואלד) רומן שהפך לאבן הפינה בגיבוש המיתוס של המחתרת האנטי נאצית של בוכנוולד במזרח גרמניה. ברומן לא נזכר המן, אבל החוויה הקשה של המן תאמה את מודל התעמולה הדרוש ובשנת 1959 מוחזר שוב ושוב סיפור חייו של המן בעיתונות במזרח גרמניה. המן, כעמיתיו האסירים הקומוניסטים, הוצג כגיבור התנגדות. יד ושם חקר את הנושא וב-16 ביולי 1984 הכריז על המן חסיד אומות העולם.
בשנת 1996 החל דיון ציבורי בתמיכת הקהילה היהודית של גרוס-גראו Groß-Gerau בגרמניה, בשאלה "האם קומוניסט יכול להיות מודל לנוער בגרמניה המאוחדת?" איחוד גרמניה חיזק את עמדת המתנגדים. שמו של בית ספר בארפורט שנקרא על שם המן הוחלף, ופנתיאון הגיבורים של מזרח גרמניה עבר שינוי. המן לא התאים משתי סיבות: הוא היה קומוניסט, והוא זכה לכבוד רשמי מטעם המשטר המזרח גרמני. לאחר דיון ציבורי מחודש נקרא בנובמבר 1993 בית ספר בעיר ארפורט Erfurt על שם המן אם כי דיון בנושא בעירו של המן, ביבסהיים, הסתיים בלא שהמן הונצח בעירו-שלו.
לקריאה נוספת

פרנקל, דניאל; Borut, יעקב (2005). לקסיקון חסידי אומות העולם, גרמניה ואוסטריה, כרך 1. הוצאת Wallstein. ISBN 3-89244-900-7. (גרמנית)
נוימן, קלאוס (2000). זכרונות משתנים: העבר הנאצי בגרמניה החדשה. הוצאת אוניברסיטת מישיגן. ISBN 0-472-08710-X.
ויליאם ניבן (2007). ילד בוכנוואלד: אמת, בדיון, תעמולה. הוצאת אוניברסיטת הרווארד. ISBN 1-57113-339-9.
שטיין, הארי (1999). Konzentrationslager בוכנוואלד 1937-1945. הוצאת Wallstein. ISBN 3-89244-222-3.
לאו-לביא נפתלי (1998). נבואת בלעם: היסטוריה, 1939-1989. ISBN 0-8453-4860-4.
הערות שוליים

1 2 3 4 5 6  Fraenkel and Borut, p. 135.
↑  Fraenkel and Borut, p. 137.
1 2 3  Neumann, p. 158.
1 2 3 4 5 6  Neumann, p. 159.
↑  Niven, p. 12.
1 2 3 4  Neumann, p. 160.
1 2  Fraenkel and Borut, p. 136.
↑  Stein, p. 216.
↑  Niven, p. 48.
↑  Buchenwald Concentration Camp and the Rescue of Jews.
↑  Cf. Lau-Lavie, pp. 118, 121, 141, 142, 147.
1 2  Neumann, p. 167.
1 2  Niven, p. 20.
1 2 3 4 5  Neumann, p. 161.
↑  Neumann, p. 170.
1 2  Neumann, p. 171.
↑  Neumann, p. 168.
↑  Neumann, p. 165.
↑  Niven, p. 3.
↑  Niven, p. 4.
↑  Apitz did not know what happened to Zweig and his father after their release from the camp, whether they survived, their whereabouts - Niven, p. 48.
↑  Neumann, p. 169 dates the inscription as 18 July, Yad Vashem Lexicon of the Righteous (Fraenkel and Borut p. 137) 16 July.
1 2 3  Neumann, p. 174.
↑  Neumann, p. 173.
↑  Neumann, p. 176.
| --- | --- |
בקרת זהויות :  GND: 123634164  VIAF: 57525583   WorldCat (עם VIAF): 57525583
קפלת קיג'י

| --- | --- |
קפלת קיג'י. מבט לכיוון המזבח. בגומחה הימנית חבקוק והמלאך. בגומחה השמאלית יונה.
קפלת קיג'י. מבט לכיוון המזבח. בגומחה הימנית חבקוק והמלאך. בגומחה השמאלית יונה.
 מידע כללי
 סוג:  קפלה
 כתובת:  בזיליקת סנטה מריה דל פופולו
 מיקום:  רומא
 מדינה:  איטליה
 זרם:  הכנסייה הקתולית
 הקמה ובנייה
 תקופת הבנייה:  1507–1661 (כ־154 שנים)
 תאריך פתיחה רשמי:  המאה ה־15 
 אדריכל:  רפאל, ברניני
 סגנון אדריכלי:  אדריכלות הרנסאנס, אדריכלות הבארוק
 
 קואורדינטות:  41°54′41″N 12°28′35″E﻿ / ﻿41.911389°N 12.476389°E﻿ / 41.911389; 12.476389
 he
 
קפלת קיג'י (באיטלקית: Cappella Chigi) היא הקפלה השנייה משמאל בבזיליקת סנטה מריה דל פופולו ברומא. בנייתה החלה בשנת 1507 בתכנונו של רפאל והושלמה בשנת 1661 בידי ברניני. הקפלה היא אוצר בלום של אמנות הרנסאנס והבארוק.